text: To uheld skaber lange køer på motorvejen
  08 august 2015 kl. 09.13
  To uheld på motorvejen ved Kolding har skabt en kø på godt 20 km i det sydgående spor. Kolding By er også voldsomt påvirket.
  Lørdag formiddag er det ikke nemt at komme forbi Kolding på motorvej E 45. I hvert tilfælde ikke hvis man skal sydpå.
  To uheld med knap 15 kms afstand skaber massive problemer for ferie-trafikken, oplyser vagthavende ved Sydøstjyllands Politi til TV SYD.
  Der er ikke sket noget alvorligt ved uheldene, og der er åben i det ene spor begge steder, så trafikken stille og roligt kan passere.
  Uheldene skaber ikke kun problemer for trafikken på E 45. Trafikken i selve Kolding By og på tilkørselsvejene er også påvirket.
  På motorvej E 20 fra Lunderskov mod Kolding er der også lang kø.
  VIDEO: Vores reporter Esben Oxenvad har taget denne video af køen syd for Kolding (Varighed: 0:29 min.)
  Færdselsuheld MTV E45 i sydlig retning ved Christiansfeld: nødspor farbar. Oprydning forventes afsluttet inden for 30 min.
  
  